04/09/2012 | Administración LocalMunicipal
Oleiros
Área Económica
Aprobación definitiva modificación Ordenanzas fiscais números 5 e 10

Na sesión extraordinaria do Concello Pleno que tivo lugar o 7 de xuño do 2012, adoptouse acordo de aprobación provisional de modificación do título e artigos 1º, 2º, 3º, 6º e 8º e de incorporación de disposición final da Ordenanza fiscal nº 5 e do artigo 2º da Ordenanza Fiscal nº 10. A redacción do título e artigos modificados da Ordenanza Fiscal nº 5 é a seguinte: O título da Ordenanza fiscal pasará a ser: Ordenanza Fiscal nº 5, reguladora da Taxa polos servizos especiais, de extinción de incendios, emerxencias e outros análogos. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases do Réxime Local, e de conformidade co disposto nos artigos 15 a 19 do Texto Refundido da Lei Reguladora das Facendas Locais (RD Lexislativo /2004 de 5 de marzo), este Concello establece a “Taxa polos servizos especiais, de extinción de incendios, emerxencias e outros análogos”, que se rexerá pola presente Ordenanza Fiscal, cales normas atenden ao previsto no artigo 57 do citado Texto Refundido.1. -Constitúe o feito impoñible da Taxa, a prestación de servicios nos casos de: a) Extinción de incendios e alarmas destes, accidentes de tráfico, afundimentos totais ou parciais de edificios, instalacións e construccións, ruínas ou prevención destas, derrubas, inundacións, actuacións derivadas das redes de suministro, saneamento, alumeado público, actos vandálicos, salvamentos, calquera outra actuación derivada dunha emerxencia e outros análogos; ben sexa por solicitude de particulares interesados, ou ben sexa de oficio por razóns de seguridade, sempre que a prestación do devandito servizo redunde en beneficio do suxeito pasivo. b) Calquera outro servizo de recepción obligatoria prestado polo Servizo Municipal de Emerxencias e Protección Civil ou polos Servizos Municipais, na materia obxecto desta taxa. c) As actuacións que, aínda non sendo de recepción obligatoria, foran realizadas polo persoal do Servizo de Emerxencias e Protección Civil e/ou polos Servizos Municipais a requerimento dos interesados.1. -Non estará suxeito a esta Taxa o servizo de prevención xeral de incendios, nin os servizos que se presten en beneficio da xeneralidade ou dunha parte considerable da poboación do Municipio ou nos casos de calamidade ou catástrofe pública oficialmente declarada.3.- Non estará suxeito a esta Taxa o servizo de socorrismo acuático nas praias do Concello, salvo nos casos de negligencia manifesta. (Enténdese por socorrismo a actividade cuxo obxectivo principal é a seguridade dos usuarios nas zonas de baño, baseándose na prevención, na vixilancia e na intervención ante unha situación de urxencia). 1.- Son suxeitos pasivos contribuíntes, as persoas físicas o xurídicas e as Entidades a que se refire o artigo 35.4 da Lei Xeral Tributaria, que resulten beneficiados pola prestación do servizo, entendendo por tales os usuarios das fincas siniestradas (propietarios, arrendatarios, usufructuarios) que fosen obxecto da prestación do servizo. Non obstante, no caso de prestación de servizos de salvamento ou outros análogos, son suxeitos pasivos contribuíntes as persoas físicas ou xurídicas ou Entidades ás que se refire o artigo 35.4 da Lei Xeral Tributaria que solicitaran os servizos ou en quenes o interese redunde. En caso de intencionalidade ou neglixencia (actos vandálicos) considérase suxeito pasivo contribuínte o causante do feito impoñible. Non terán a condición de suxeitos pasivos contribuíntes, as asociacións de veciños nin as entidades sin ánimo de lucro, que figuren inscritas no Rexistro Municipal de Asociacións Veciñais.2.- Terán a consideración de substitutos do contribuínte na prestación de servizos de extinción de incendios, de prevención de ruínas, construccións e derrubos, accidentes de tráfico, salvamentos, e en xeral de protección de persoas e bens, as entidades ou sociedades aseguradoras do risgo. En caso de que os bens non se encontrasen asegurados, será substituto do contribuínte, o propietario do inmoble, quen poderá repercutir a débeda tributaria sobre os respectivos beneficiarios ou afectados. A cota tributaria determinarase en función do número de efectivos, tanto persoais como materiais que se empreguen na prestación do servizo, o tempo investido neste e o recorrido efectuado polos vehículos que actúen. Para tal efecto, aplicarase a seguinte tarifa: Epígrafe quinto: Kilometraxe. (contabilizarase ida e volta): 0,19 €/km. O tempo investido na prestación do servizo computarase desde a saída ata o regreso ao parque. A cota tributaria total será a suma das correspondentes ás dos epígrafes da tarifa. De acordo cos datos que certifique o Servizo Municipal de Emerxencias e Protección Civil e/o Departamento de Servizos Municipais, os servicios tributarios deste Concello practicarán a liquidación correspondente, que será notificada para ingreso directo na forma e prazos sinalados polo Regulamento Xeral de Recadación e a Lei Xeral Tributaria.1. -A prestación dos servizos aos que se refire a presente Ordenanza, fora do térmo Municipal, só se levará a cabo previa solicitude expresa da autoridade competente e mediante a autorización específica do Alcalde - Presidente desta Corporación.1. -Neste caso, será suxeito pasivo contribuínte, na sua calidade de beneficiario do servizo prestado o solicitante do mesmo, a Entidade pública que o solicita. A redacción do artigo 2º da Ordenanza Fiscal nº 10, reguladora do Imposto de Bens Inmobles é a seguinte: 1.- O tipo de gravame do imposto sobre bens inmobles aplicable aos bens de natureza urbana queda fixado no 0,605%. 2.- O tipo de gravame do imposto sobre bens inmobles aplicable aos bens de natureza rústica queda fixado no 0,75%. 3.- O tipo de gravame do imposto sobre bens inmobles aplicable aos bens de características especiais queda fixado no 0,60%. De conformidade co disposto no artigo 17 do texto refundido da Lei reguladora das Facendas Locais, ponse en xeral coñecemento que os citados acordo quedan definitivamente aprobados, conforme ao artigo de referencia. Oleiros, a 23 de agosto do 2012 O ALCALDE-PRESIDENTE Asdo.: Ángel García Seoane